CELEX: 62014CN0201
Language: et
Date: 2014-04-22 00:00:00
Title: Kohtuasi C-201/14: Eelotsusetaotlus, mille on esitanud Curtea de Apel Cluj (Rumeenia) 22. aprillil 2014 – Smaranda Bara jt versus Presidente della Casa Naţională de Asigurări de Sănătate, Casa Naţională de Asigurări de Sănătate (CNAS), Agenția Națională de Administrare Fiscală (ANAF)

14.7.2014   
            
            
               ET
            
            
               Euroopa Liidu Teataja
            
            
               C 223/5
            
         Eelotsusetaotlus, mille on esitanud Curtea de Apel Cluj (Rumeenia) 22. aprillil 2014 – Smaranda Bara jt versus Presidente della Casa Naţională de Asigurări de Sănătate, Casa Naţională de Asigurări de Sănătate (CNAS), Agenția Națională de Administrare Fiscală (ANAF)
   (Kohtuasi C-201/14)
   2014/C 223/07
   Kohtumenetluse keel: rumeenia
   
      Eelotsusetaotluse esitanud kohus
   
   Curtea de Apel Cluj
   
      Põhikohtuasja pooled
   
   
      Apellandid: Smaranda Bara ja teised
   
      Vastustajad: Presidente della Casa Naţională de Asigurări de Sănătate, Casa Naţională de Asigurări de Sănătate (CNAS), Agenția Națională de Administrare Fiscală (ANAF)
   
      Eelotsuse küsimused
   
   
               1.
            
            
               Kas siseriiklik maksuamet kui liikmesriigi pädevat ministeeriumi esindav asutus on rahaasutus ELTL artikli 124 tähenduses?
            
         
               2.
            
            
               Kas haldusaktiga sama õiguslikku jõudu omava aktiga või riikliku maksuameti ja riigi muu ametiasutuse poolt ühiselt kehtestatud protokolliga on võimalik ette näha liikmesriigi kodanike teenitud tulude kohta teavet sisaldava andmebaasi edastamine riiklikult maksuametilt liikmesriigi muule asutusele, ilma, et võetaks eelisõigusi andvaid meetmeid ELTL artikli 124 tähenduses?
            
         
               3.
            
            
               Kas andmebaasi edastamisele, mille eesmärk on kohustada liikmesriigi kodanikke tasuma sotsiaalkindlustusmakseid, andmeid saavale liikmesriigi ametiasutusele laieneb mõiste „usaldatavusnormatiivide täitmise järelevalve kaalutlustel” ELTL artikli 124 tähenduses?
            
         
               4.
            
            
               Kas isikuandmeid võib töödelda ametiasutus, kellele need ei ole adresseeritud, kui selline töötlemine tekitab tagasiulatuvalt varalise kahju?